S-293/2020

Dómur

Mál þetta var þingfest 30. janúar 2020 og dómtekið sama dag. Málið höfðaði Lögreglustjórinn á Suðurnesjum með ákæru 30. janúar 2020 á hendur ákærðu, P-x-x M-x-x, ítölskum ríkisborgara, fæddri [...], fyrir fíkniefnalagabrot, með því að hafa laugardaginn 30. nóvember 2019 staðið að innflutningi á 347,37 grömmum af kókaíni (að styrkleika 5255%, sem samsvarar 5862% af kókaínklóríði), ætluðu til söludreifingar hér á landi í ágóðaskyni, en fíkniefnin flutti ákærða til landsins sem farþegi með flugi D86240 frá Madrid á Spáni, falin innvortis í samtals 9 hylkjum.

Er háttsemin í ákæru talin varða við 2. gr., sbr. 5. og 6. gr. laga nr. 65/1974 um ávana og fíkniefni, sbr. lög nr. 13/1985 og 68/2001 og 2. gr., sbr. 1. mgr. 14. gr. reglugerðar nr. 233/2001 um ávana og fíkniefni og önnur eftirlitsskyld efni, sbr. reglugerð nr. 848/2002 og auglýsingu nr. 232/2001 og þess krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á greindum 347,37 grömmum af kókaíni með vísan til 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. og 2. mgr. 14. gr. reglugerðar nr. 233/2001, sbr. reglugerð nr. 848/2002 og 789/2010.

Ákærða krefst vægustu refsingar er lög leyfa og að gæsluvarðhald sem hún hefur sætt frá 1. desember 2019 komi til frádráttar dæmdri refsingu.

Við þingfestingu málsins í dag játaði ákærða þá háttsemi sem henni er gefin að sök í ákæru. Var því farið með málið samkvæmt 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærðu höfðu tjáð sig stuttlega um lagaatriði máls og ákvörðun viðurlaga.

Með skýlausri játningu ákærðu fyrir dómi, sem samrýmist rannsóknargögnum máls, er sannað að hún hafi gerst sek um þá háttsemi sem henni er gefin að sök í ákæru og þar þykir rétt heimfærð til refsiákvæða.

Ákærða hefur ekki áður gerst brotleg við lög svo kunnugt sé. Af fyrirliggjandi gögnum verður ekki ráðið að hún hafi verið eigandi nefndra fíkniefna eða tekið þátt í skipulagningu á kaupum og innflutningi þeirra til Íslands með öðrum hætti en þeim að samþykkja að flytja efnin til landsins gegn greiðslu. Verður litið til þessara atriða við ákvörðun refsingar, sem og til játningar ákærðu hjá lögreglu og fyrir dómi. Á hinn bóginn verður ekki framhjá því horft að ákærða flutti til landsins töluvert magn af kókaíni, sem ætlað var til söludreifingar hér á landi. Að öllu þessu virtu þykir refsing ákærðu hæfilega ákveðin fangelsi í 8 mánuði. Til frádráttar dæmdri refsingu komi gæsluvarðhald ákærðu frá 1. desember 2019 að fullri dagatölu, sbr. 76. gr. almennra hegningarlaga nr. 19/1940.

Með hliðsjón af greindri niðurstöðu er fallist á upptökukröfu ákæruvalds eins og hún er sett fram í ákæru. Þá verður ákærða dæmd til greiðslu 353.574 króna sakarkostnaðar samkvæmt 1.2. tl. sakarkostnaðaryfirlits ákæruvalds. Að auki ber að dæma ákærðu til að greiða 80.640 króna ferðakostnað verjanda síns, H-kvk-þf A-kvk-þf, sem og þóknun hennar vegna verjandastarfa við rannsókn og meðferð málsins. Með hliðsjón af umfangi máls og tímaskýrslu verjanda þykir sú þóknun hæfilega ákveðin 622.480 krónur, að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð:

Ákærða, P-x-x M-x-x, sæti fangelsi í 8 mánuði, en til frádráttar refsingunni komi gæsluvarðhald ákærðu frá 1. desember 2019.

Ákærða sæti upptöku á 347,37 grömmum af kókaíni.

Ákærða greiði allan sakarkostnað, þar með talinn 80.640 króna aksturskostnað verjanda síns, H-kvk-ef A-kvk-ef lögmanns og 622.480 króna þóknun verjanda, að meðtöldum virðisaukaskatti.

J-kk-nf J-kk-nf

Með skýlausri játningu ákærðu fyrir dómi, sem samrýmist rannsóknargögnum máls, er sannað að hún hafi gerst sek um þá háttsemi sem henni er gefin að sök í ákæru og þar þykir rétt heimfærð til refsiákvæða.

Ákærða hefur ekki áður gerst brotleg við lög svo kunnugt sé. Af fyrirliggjandi gögnum verður ekki ráðið að hún hafi verið eigandi nefndra fíkniefna eða tekið þátt í skipulagningu á kaupum og innflutningi þeirra til Íslands með öðrum hætti en þeim að samþykkja að flytja efnin til landsins gegn greiðslu. Verður litið til þessara atriða við ákvörðun refsingar, sem og til játningar ákærðu hjá lögreglu og fyrir dómi. Á hinn bóginn verður ekki framhjá því horft að ákærða flutti til landsins töluvert magn af kókaíni, sem ætlað var til söludreifingar hér á landi. Að öllu þessu virtu þykir refsing ákærðu hæfilega ákveðin fangelsi í 8 mánuði. Til frádráttar dæmdri refsingu komi gæsluvarðhald ákærðu frá 1. desember 2019 að fullri dagatölu, sbr. 76. gr. almennra hegningarlaga nr. 19/1940.

Með hliðsjón af greindri niðurstöðu er fallist á upptökukröfu ákæruvalds eins og hún er sett fram í ákæru. Þá verður ákærða dæmd til greiðslu 353.574 króna sakarkostnaðar samkvæmt 1.2. tl. sakarkostnaðaryfirlits ákæruvalds. Að auki ber að dæma ákærðu til að greiða 80.640 króna ferðakostnað verjanda síns, H-kvk-þf A-kvk-þf, sem og þóknun hennar vegna verjandastarfa við rannsókn og meðferð málsins. Með hliðsjón af umfangi máls og tímaskýrslu verjanda þykir sú þóknun hæfilega ákveðin 622.480 krónur, að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð:

Ákærða, P-x-x M-x-x, sæti fangelsi í 8 mánuði, en til frádráttar refsingunni komi gæsluvarðhald ákærðu frá 1. desember 2019.

Ákærða sæti upptöku á 347,37 grömmum af kókaíni.

Ákærða greiði allan sakarkostnað, þar með talinn 80.640 króna aksturskostnað verjanda síns, H-kvk-ef A-kvk-ef lögmanns og 622.480 króna þóknun verjanda, að meðtöldum virðisaukaskatti.

J-kk-nf J-kk-nf